SET ปิดบวก 6 จุด วอลุ่มเบาบาง 4 หมื่นลบ.
SET ปิดบวก 6 จุด วอลุ่มเบาบาง 4 หมื่นลบ. นลท.รอดูท่าทีการเมือง-กฎหมายที่นำไปสู่การเลือกตั้ง โดยดัชนีปิดตลาดวันนี้ ที่ระดับ 1,782.28 จุด บวก 6.02 จุด หรือ 0.34% มูลค่าการซื้อขาย 4.04 หมื่นล้านบาท
2 เม.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,782.28 จุด บวก 6.02 จุด หรือ 0.34% มูลค่าการซื้อขาย 4.04 หมื่นล้านบาท
10 หุ้นดันดัชนีวันนี้

ด้านนายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้เคลื่อนไหวทั้งในแดนบวก-ลบ มูลค่าการซื้อขายเบาบาง สอดคล้องกับตลาดหุ้นในภูมิภาคเอเชีย เนื่องจากนักลงทุนยังรอดูในเรื่องการเมือง และกฎหมายในประเทศที่จะนำไปสู่การเลือกตั้ง
นอกจากนี้ ยังรอดูการตอบโต้ของฝั่งสหรัฐฯ หลังจากที่รัฐบาลจีนประกาศเรียกเก็บภาษีนำเข้าสินค้าจากสหรัฐฯ 128 รายการ อย่างไรก็ตามหากมีการเจรจากันไม่ลงตัวก็อาจจะส่งผลต่อสถานการณ์การค้าโลกได้
ส่วนแนวโน้มการลงทุนในวันพรุ่งนี้ (3 เม.ย.61) คาดว่าตลาดฯ จะแกว่งตัวอยู่ในกรอบ โดยยังไม่มีปัจจัยใหม่ๆ เข้ามาสนับสนุนการซื้อขายในช่วงนี้ พร้อมให้แนวรับ 1,754 จุด ส่วนแนวต้าน 1,794 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 3,193.75 ล้านบาท ปิดที่ 552 บาท ราคาไม่เปลี่ยนแปลง
EA มูลค่าการซื้อขาย 2,566.39 ล้านบาท ปิดที่ 39 บาท ลดลง 4.75 บาท
KTC มูลค่าการซื้อขาย 1,334.49 ล้านบาท ปิดที่ 333 บาท เพิ่มขึ้น 26 บาท
SCC มูลค่าการซื้อขาย 1,304.20 ล้านบาท ปิดที่ 502 บาท เพิ่มขึ้น 2 บาท
KBANK มูลค่าการซื้อขาย 1,186.55 ล้านบาท ปิดที่ 214 บาท เพิ่มขึ้น 2 บาท
ตลาดหุ้นเอเชีย
